Protokoll fra Asker Venstres årsmøte 2015

15. januar 2015, Hasselbakken

Antall frammøtte totalt: 17 (15 ved møtestart)

Åpning med kåseri og høytlesning av Cecilie Enger

Cecilie Enger er forfatter av boken «Mors gaver» og datter av Ruth Enger, mangeårig aktivt medlem i Asker Venstre. Cecilie Enger fortalte om boken og morens politiske engasjement i Asker Venstre. Det var et rørende og tankefullt innlegg. Mange av årsmøtets deltakere kjenner Ruth Enger og ga forfatteren ros for å ha tegnet et gjenkjennelig bilde.

#  **Konstituering av møtet**

* Valgt møteleder: Jan Vevatne
* Innkallingen ble godkjent
* Styrets forslag til dagsorden ble godkjent
* Valgt møtesekretær: Catalina Åker – Furre
* Tellekorps ble valgt
* Valgt til å underskrive protokollen: Njål Vikdal og Harald Brevig

# **Årsrapport og regnskap for styret 2014**

Jostein F Tellnes presenterte årsrapporten med følgende kapitler:

* Verv og representasjon
* Aktiviteter i lokallaget – programarbeidet
* Mediaoppslag og publisering på nett
* Medlemsutvikling
* Økonomi
* Egenevaluering av styrets arbeid

Catalina Åker-Furre presenterte regnskapet for 2014. Revisor la fram revisorberetning.

Vedtak: Årsmøtet godkjente årsrapport og regnskap for 2014.

# Årsrapport for kommunestyregruppa 2014

Ingvild T. Vevatne la fram årsrapporten fra kommunestyregruppa til orientering. Erling Bergsaker og Jørgen Blom ga en muntlig orientering om arbeidet i oppvekstkomiteen og bygningsrådet.

# Asker Venstres kommunevalgprogram

Forslaget til program ble presentert av Jostein Tellnes, Njål Vikdal og Jens Måge.

Det forelå ingen skriftlige endringsforslag til programmet.

Vedtak: Programmet ble vedtatt som det ble lagt fram. Samtidig fikk programkomiteen anledning til å foreta noen justeringer:

* redaksjonelle endringer (språk)
* oppdatering etter at fylkesprogrammet er vedtatt på Akershus Venstres årsmøte
* oppdatering etter vedtak i kommunestyret og formannskapet som tilsier at saken må få en annen profil

Etter presentasjonen av programmet var det en rekke innlegg, blant annet om profilen i programmet, helse blant ungdom, vern av 100-meterskoger og natur i Asker, AskerPakka, veiprising, lokk E18, stråling fra trådløst nettverk, boligbygging med sosial profil og behov for et kunnskapsmiljø med høyere utdanning og forskning i Asker.

Styret, toppkandidater til valget og kommunestyrerepresentantene må ta med seg innspillene i det videre arbeidet framover.

# Uttalelse om Askerpakka og uttalelse om Føyka

To forslag til uttalelser ble lagt fram for årsmøtet:

* Venstre vil gjøre Asker til en miljøby - Føyka-utbyggingen er vår gyldne mulighet
* «Askerpakka» – dugnad for klima og mindre kø, kork og kaos

Vedtak:

* AskerPakka uttalelsen må styret jobbe videre med før den offentliggjøres.
* Føyka-uttalelsen ble vedtatt slik den ble forelagt årsmøtet.

## 5. E18 gjennom Asker

Jens Måge holdt et engasjert og kritisk innlegg til planene for ny E18 i Asker. Han argumenterte blant annet for at prosjektet framstilles som et miljøprosjekt, men det kan i realiteten flere biler og mer kø og støy i Asker. Det ble framhevet viktigheten av andre tiltak enn økt kapasitet for biler, som lokk over E18, sykkelstier, innfartsparkering, bedre fremkommelighet for buss og en ny bussterminal i Asker.

# Valgkampplan 2015

Harald Brevig presenterte forslaget til valgkampplan.

Vedtak: Forslaget til valgkampplan ble vedtatt.

Flere holdt innlegg med råd til valgkampen:

* Det kan være viktigere å få en ordentlig fin brosjyre eller Askerbøringen ut til folk i hele Asker enn å få en dyr annonse i Budstikka. Da markerer vi oss som et stort parti, i likhet med Høyre. (Jørgen Blom og Jonas Vevatne)
* Vær kritisk til Budstikkas annonsekampanje (Ivar Knai). Skal vi annonsere i Budstikka, bør vi inngå avtale om annonsering tidlig. (Jonas Vevatne).
* Styret bør sende ut henstilling om valgkampbidrag. Vil ikke gi skattefradrag, men kan gi penger i kassa. Kan legges inn i budsjettet?
* Hva med å bruke penger på en studiereise eller lignende for å bygge kompetanse og lære og profilere, f. eks. til Tyskland. (Ingvild T. Vevatne og Bjørg Martinsen)

# Budsjett 2015

Catalina Åker-Furre presenterte styrets forslag til budsjett for 2015.

Vedtak: Årsmøtet godkjente budsjettet, men ga styret rom til å bruke mer penger enn planlagt dersom det er større behov i valgkampen enn det som er budsjettert.

# Forslag til seniornettverk i Asker Venstre

Ingvild Vevatne presenterte et forslag til etablering av senior-nettverk i Asker Venstre, «SenVen», for medlemmer over 62 år. Målsetningen er å beholde medlemmer som aktive i partiet også når de går ut av folkevalgte verv eller fratrer fra verv i organisasjonen. SenVen Asker skal være et inkluderende nettverk for Venstres seniorer.

SenVen Asker velger selv en koordinator som har ansvar for å drifte nettverket og som er et bindeledd med styret og kommunestyregruppa.

Vedtak: Nettverket opprettes og styret gis i oppgave å finne en koordinator til nettverket. Asker Venstre avsetter kr 3000 til etablering av nettverk for utlegg i forbindelse med møtevirksomhet.

# Valg

Eldfrid Hovden presenterte valgkomiteens innstilling.

Vedtak: Valgkomiteens innstilling ble vedtatt (de ulike delene ble stemt over hver for seg). Ny valgkomite ble også valgt (var ikke en del av innstillingen).

Følgende ble valgt:

**Styret**

Jostein F Tellnes – leder

Marit Helene Meyer – nestleder

Njål Vikdal – Styremedlem

Harald Brevig - styremedlem

Kristian Kvam – styremedlem

**Varamedlemmer til styret**

Erling Bergsaker – 1.vara

Christian Steenfeld-Foss

Karna Cecilie Svanemyr

Marit Brochmann

**Revisor**

Per Erik Skjelbred

**Landsmøtedelegater**

Jostein Tellnes, Marit Meyer og Bernt Bucher Johannessen skal fremmes som Askers landsmøtedelegater for Akershus.

Årsmøtet ba samtidig styret sikre at Jonas Vevatne også kommer med som landsmøtedelegat (som politisk nestleder i Akershus Venstre).

**Delegater fylkesårsmøte**

Fylkesårsmøtet: Jostein F Tellnes, Ingvild Tautra Vevatne, Erling Bergsaker, Marit H. Meyer, Lisbet, Njål, Jonas, Harald, Vidar, Bjørn Jamtveit.

Styret har fullmakt til å supplere delegatslisten. Det er frist 20.01.15 for påmelding.

**Valgkomite**

Ingvild (leder), Ivar Knai og Catalina Åker – Furre

# Supplering av kommunevalglista

Årsmøtet var gitt anledning til å supplere kommunevalglista på de nederste plassene.

Følgende personer ble valgt inn på Asker Venstres kommunevalgliste:

* Simen Bø
* Jonas Vevatne
* Tom Lindberg
* Ove Sundnes

Kandidatlista vedtatt på Asker Venstres nominasjonsmøte 17. november 2014 skal da suppleres med disse navnene etter plass 24. Selve innplassering må se hen til rekkefølge på kvinner og menn.

**Referenter:** Catalina Åker-Furre og Jostein F. Tellnes

**Godkjenning av protokollen:**